stanford-oval/wikipedia huggingface dataset:
כנפי האש
נבואת הדרקונונים

בספר מופיעה נבואת הדרקונונים (The Dragontes Prophecy), אשר מנבאת שחמישה דרקונונים ישימו סוף למלחמה בת העשרים שנה ששוררת בין השבטים, להלן הנבואה המקורית באנגלית והתרגום הרשמי שלה לעברית:
| --- | --- |
 הנבואה המקורית באנגלית:  התרגום הרשמי לעברית
"When the war has lasted twenty years..." "the dragonets will come." "When the land is soaked in blood and tears..." "the dragonets will come." "Find the SeaWing egg of deepest blue." "Wings of night shell come to you." "The largest egg in mountain high" "will give to you the wings of sky." "For wings of earth, search through the mud" "for an egg the color of dragon blood." "And hidden alone from the rival queens," "the SandWing egg awaits unseen." "Of three queens who blister and blaze and burn" "two shall die and one shall learn" "if she bows to a fate that is stronger and higher," "she'll have the power of wings of fire." "Five eggs to hatch on brightest night," "five dragons born to end the fight." "Darkness will rise to bring the light." "The dragonets are coming...": "חלפו עשרים שנות מלחמה..." "יבואו הדרקונונים." "עת דם ודמעות תמלא אדמה..." "יבואו הדרקונונים." "בעומק הכחול ביצת כנף ים." "כנפי-לילה ירדו מקן צוקים רם." "ביצת ענק בגובה הר" "כנף-שמיים תתן מחר." "כנף-בוץ באדמה תשכון -" "ביצה בצבע דם דרקון." "סמויה לבדה מעיניים רעות" "ביצת כנף-חול בין הגבעות."  "מלכות שלוש - שלהבת, להב, להט," "שתיים ימותו;" "האחת יודעת:" "אם רק תיכנע לצו הגורל," "תזכה בכוח כנפי-אש מיוחל." "חמישה יבקעו בלילה לבן." "חמישה יסלקו את הרשע מכאן." "אור יזרח במקום בו החושך שכן." "הדרקונונים באים..."
מיני דרקונים

כפי שנכתב לעיל, ביבשת פירייה גרים חמישה מינים של דרקונים, להלן מידע ופירוט על כל אחד מהם לפי הספר:
מיני דרקונים > כנפי־בוץ

תיאור: קשקים חומים עבים ומשוריינים, לפעמים עם שכבה תחתית של קשקשים בצבע ענבר וזהב; ראש גדול ושטוח עם נחיריים מעל החוטם.
יכולות: יכולים לנשוף אש (אם חם מספיק), לעצור את הנשימה עד שעה, להסתוות בשלוליות בוץ גדולות; בדרך כלל חזקים מאוד.
מלכה: המלכה סופית.
בריתות: בברית עם להב וכנפי השמיים במלחמה הגדולה.
מיני דרקונים > כנפי־חול

תיאור: קשקשים בצבע בהיר או לבן, כמו חול המדבר; זנב קוצני ארסי; לשון שחורה מפוצלת.
יכולות: יכולים לשרוד זמן רב בלי מים, עוקצים אויבים בקצות הזנב כמו עקרבים, קוברים את עצמם להסוואה בחל המדבר, נושפים אש.
מלכה: מאז מות המלכה אואזים השבט מפוצל בין שלוש יריבות הנאבקות על כס המלוכה: האחיות להב, להט ושלהבת
בריתות: להב בברית עם כנפי השמיים וכנפי הבוץ; להט כרתה ברית עם כנפי הים; שלהבת זוכה לתמיכת רוב כנפי החול וכרתה ברית עם כנפי הקרח.
מיני דרקונים > כנפי־שמיים

תיאור: קשקשים אדומים-זהובים או כתומים; כנפיים ענקיות.
יכולות: עוצמה אדירה בקרב ובמעוף, יכולים לנשוף אש.
מלכה: המלכה אודם.
בריתות: בברית עם להב וכנפי הבוץ במלחמה הגדולה.
מיני דרקונים > כנפי־ים

תיאור: קשקשים כחולים או ירוקים או בצבע טורקיז: קרומים בין הטפרים; זימים בצוואר; פסים זוהרים בחושך על הזנב / החרטום / תחתית הבטן
יכולות: יכולים לנשום מתחת למים, לראות בחושך, ליצור גלים אדירים בנתז אחד של זנבם החזק; מצטיינים בשחייה.
מלכה: המלכה אלמוג.
בריתות: בברית עם להט במלחמה הגדולה.
מיני דרקונים > כנפי־קרח

תיאור: קשקשים כסופים כמו הירח או בגוון תכלת בהיר כמו קרחון: טפרים עם רכסים למאחז בקרח; לשון כחולה מפוצלת; זנב הולך וצר עד לקצה דק כשוט.
יכולות: יכולים לעמוד בטמפרטורות שמתחת לאפס ובאור עז, בעלי נשיפת הקפאה קטלנית.
מלכה: המלכה קרחונית.
בריתות: בברית עם שלהבת ועם רוב כנפי החול במלחמה הגדולה.
מיני דרקונים > כנפי־לילה

תיאור: קשקשים שחורים-סגולים ופה ושם קשקשי כסף בצד התחתון של הכנפיים, כמו שמי לילה מלאים כוכבים; לשון שחורה מפוצלת.
יכולות: יכולים לנשוף אש, להיעלם בצללים כהים, לקרוא מחשבות, לחזות את העתיד.
מלכה: סוד שמור.
בריתות: מסתוריים וחזקים מדי, לא משתתפים במלחמה.
דמויות > דמויות ראשיות

טיט (Clay) - הדרקונון כנף הבוץ מהנבואה, תכונות: חבר נאמן - יעשה הכל כדי להציל את חבריו. גיבור הספר הראשון: שליחי הנבואה
צונמי (Tsunami) - הדרקונונית כנף הים מהנבואה, תכונות: חזקה בקרב, פועלת לפני שהיא חושבת. גיבורת הספר השני: היורשת האבודה
הדר (Glory) - דרקונונית כנף הגשם שהחליפה את כנף השמיים מהנבואה, תכונות: רגזנית וזועפת. גיבורת הספר השלישי: הממלכה הנסתרת
מעוף־כוכב (Starflight) - דרקונון כנף הלילה מהנבואה, תכונות: חכם ומלומד אך לא טוב במיוחד בקרב. גיבור הספר הרביעי: הסוד האפל
שמש (Sunny) - דרקונונית כנף החול מהנבואה, תכונות: קטנה ומשונה, טובת לב ועושה כל מה שנראה לה אמיץ ונכון. גיבורת הספר החמישי: הלילה הלבן
דמויות > דמויות משניות

בז (Kestrel) - כנף שמיים, אמה של סכנה. אחת המטפלים של דרקונוני הנבואה .
קרומים (Webs) - כנף ים, אביו של נחשול. אחד המטפלים של דרקונוני הנבואה.
גבע (Dune) - כנף חול, בעל כנף פצועה ורגל צולעת. בעבר שירת בצבא כנפי החול של להב. אחד המטפלים של דרקונוני הנבואה.
סכנה (Peril) - חברתו כנף השמיים של טיט וביתהשל בז, נולדה בעלת יותר מדי אש - שורפת כל דבר שנוגעת בו, למעט טיט, החסין לאש.
נחשול (Riptide) - חברה כנף הים של צונמי, בנו של קרומים, שירת בעבר בצבא כנפי הים.
מביא־מוות (Deathbringer) - חברה כנף הלילה של הדר. נשלח בהתחלה להתנקש בהדר ובחבריה, אך לבסוף חבר אליהם.
מקראי קודש (מלבי"ם)

| --- | --- |

 מידע כללי
 מאת:  רבי מאיר לֵיבּוּשׁ בן יחיאל מִיכְל וֵייזֶר (המלבי"ם)
 נושא:  פירוש על הנ"ך
 הוצאה
 תאריך הוצאה:  ה'תקצ"ט - ה'תרל"ט
מקראי קודש הוא שם פירושו של רבי מאיר לֵיבּוּשׁ בן יחיאל מִיכְל וֵייזֶר (המַלְבִּי"ם) על הנ"ך, הפירוש יצא לאור בין השנים ה'תקצ"ט (1839) – ה'תרל"ט (1879). במהלך השנים יצא הפירוש במהדורות רבות ונחשב לפירוש יסודי וחשוב בין מפרשי התנ"ך בכל הדורות. חלקים מכתב היד מצויים באוסף כתבי היד שבספרייה הלאומית בירושלים.
הרקע לכתיבת הפירוש

בתקופה זו החלה להתפשט ברחבי אירופה תנועת ההשכלה, אשר כחלק ממנה החלו ללמוד את התנ"ך בצורה יותר ביקורתית ולנתח אותו בצורה ספרותית. המלבי"ם אשר נלחם בהשכלה וברפורמה שם לו למטרה להראות שהתנ"ך נכתב בצורה אלוקית וכל מילה ומילה נצרכת ולא מופיעה רק ל"קישוט". בהקדמתו לספר יהושע מדגיש המלבי"ם כי התנ"ך אינו ספר היסטוריה ואין ללמוד אותו ככזה.
הפירוש

המלבי"ם כתב את פירושו על כמעט כל הנ"ך למעט איכה וקהלת (בשנת ה'תשס"ט הוציא מכון עוז והדר פירוש על קהלת וטען שהוא מיוחס למלבי"ם, אך לאחר זמן התברר שהוא למעשה פירוש של אחד המשכיילם בשם יונה ברד"ח).
"מקראי קודש" הוא השם הכולל לפירוש הנ"ך אך למרבית הספרים נתן המלבי"ם שמות ייחודיים:
נחלת יהושע – על ספר יהושע.
שפוט השופטים – על ספר שופטים.
דבר שמואל – על ספר שמואל.
לב מלכים – על ספר מלכים.
חזון ישעיה – על ספר ישעיהו.
תוכחת ירמיה – על ספר ירמיהו.
מראה יחזקאל – על ספר יחזקאל.
גיא חזון – על ספרי תרי עשר.
תפילות דוד – על ספר תהילים.
מוסר חכמה – על ספר משלי.
קשת ומגן – על ספר איוב.
שירי הנפש – על שיר השירים.
פירוש על אסתר – ללא שם ייחודי.
גזע ישי – על מגילת רות.
יפח לקץ – על ספר דניאל.
עלית עזרא – על ספר עזרא
לחם הפחה – על ספר נחמיה.
ימי קדם – על דברי הימים.
בספרים בהם הלשון נחשבת לפחות מובנת לקריאה (נביאים אחרונים, תהילים, משלי, איוב ושיר השירים) חילק המלבי"ם את פירוש לשתי חלקים: ביאור המילות, שם מסביר את הפירוש המילולי של המילים וביאור העניין בו מסיבר את הרעיון הכללי של הקטע.
סגנון הפירוש

המלבי"ם מתמקד מאד בהסבר פשט הפסוקים ובניסיון להראות כיצד לכל מילה יש משמעות. בפירוש הוא מתחיל כל קטע במספר שאלות הן בפשט הפסוקים והן מבחינה לשנית ולאחר מכן מסביר את הקטע באופן רציף.
בהקדמתו לספר ישעיהו מסביר המלבי"ם את העקרונות עליהם עומד פירושו:
עמודי התוך אשר הפירוש נשען עליהם, הם שלשה.
א] לא נמצא במליצות הנביאים כפל עניין במלות שונות, לא כפל עניין, לא כפל מאמר, ולא כפל מליצה, לא שני משפטים שענינם אחד, לא שני משלים שהנמשל אחד, ואף לא שתי מלות כפולות.
ב] לא נמצאו במליצות הנביאים ובמאמריהם, הפשוטים או הכפולים, מלות או פעלים הונחו במקרה מבלתי כונה מיוחדת, עד שכל המלות והשמות והפעלים שמהם הורכב כל מאמר, לא לבד שהם מוכרחים לבא במאמר ההוא, כי גם לא היה אפשר להמליץ האלהי להניח תחתיה מלה אחרת, כי כל מלות המליצה האלהית שקולה במאזני החכמה והדעת, ערוכים ושמורים מנוים וספורים במדת החכמה העליונה, אשר אך היא לבדה תשגיב בכחה לדבר כן.
ג] לא נמצא במליצות הנביאים קליפה בלא תוך, גויה בלא נשמה, לבוש בלא מתלבש, מאמר ריק מרעיון נשגב, דבור לא תשכון תבונה בו, כי דברות אלהים חיים כולם אל חי בקרבם, רוח חיים באפם, רוח איום אביר אדיר ונורא.
כלומר, 1) אף רעיון לא חוזר על עצמו ואין שתי מילים עם אותה המשמעות, בכל פעם שנראה שהנביא חוזר על עצמו הוא למעשה מתכוון להביע רעיון חדש. 2) כל מילה המופיעה בפסוק היא בעלת משמעות מיוחדת ויש להבין מה העיקרון העומד מאחוריה. 3) כל פסוק מביע רעיון נשגב ואינו סתמי.
הערות שוליים

↑  אוצר החכמה, באתר tablet.otzar.org
↑  מלבים על קהלת בהוצאת עוז והדר – פורום אוצר החכמה, באתר forum.otzar.org
מלחמת העולם השנייה (ספר מאת אנטוני ביוור)

| --- | --- |

כריכת הספר
 מידע כללי
 מאת:  אנטוני ביוור 
 שפת המקור:  אנגלית 
 סוגה:  עיון 
 נושא:  מלחמת העולם השנייה 
 הוצאה
 הוצאה:  Weidenfeld & Nicolson 
 תאריך הוצאה:  2012 
 מספר עמודים:  974
 הוצאה בעברית
 הוצאה:  ידיעות אחרונות
 תאריך:  2014
 תרגום:  עמנואל לוטם
 
מלחמת העולם השנייה (מאנגלית: The Second World War) הוא ספר הסוקר את מאורעות מלחמת העולם השנייה מאת ההיסטוריון הבריטי אנטוני ביוור. הספר תורגם לעברית על ידי עמנואל לוטם.
תקציר

ההקדמה פותחת בסיפורו של יאנג קיונג-ג'ונג, חייל קוריאני המגויס בכוח על ידי צבא קוואנטונג, שנלקח בשבי על ידי הצבא האדום וע"י הוורמאכט, ובסופו של דבר נתפס על ידי חיילים אמריקאים. היא גם מפרטת את הרקע שהוביל למלחמה, החל מעליית הנאציזם בגרמניה שלאחר מלחמת העולם הראשונה, ועד לכריתת ההסכם התלת-צדדי עם איטליה ויפן.
הספר מתחיל עם הפלישה היפנית למנצ'וריה ב-1931, ומכסה את כל מלחמת העולם השנייה המסתיימת בכניעה הסופית של מדינות הציר. לאורך הספר, ביוור מדלג בכתיבתו בין החזיתות השונות. הוא מתחיל בפרקים על קרב חלקין גול שלטענת ביוור היווה את יריית הפתיחה של מלחמת העולם השנייה בכך שגרם בעקיפין לחתימה על הסכם ריבנטרופ–מולוטוב, בפלישת גרמניה לפולין, ממשיך במלחמת החורף, המערכה בנורווגיה והמערכה על צרפת ועל ארצות השפלה. ביוור גם משלב פרקים על מלחמת סין–יפן השנייה כדי לבנות יחד תיאור כלל עולמי של האירועים. בהמשך נקודת המבט של הספר מתרחבת וכוללת את הקרב על בריטניה, את המערכה בבלקנים, את זירת הים תיכוני והמזרח התיכון ואת המערכה האוקיינוס האטלנטי.
לאחר מכן מתוארים השתלשלות המאורעות בחזית המזרחית, ובכלל זה מתוארים מבצע ברברוסה, קרב מוסקבה, מבצע מקרה כחול וקרב סטלינגרד; על קרב זה כתב ביוור בהרחבה בעבר. במקביל מתוארים המערכה בצפון אפריקה, המתקפה על פרל הארבור, והאירועים המערכה באסיה ובאוקיינוס השקט, שהתרחשו כתוצאה מהמתקפה. הוא מקדיש גם פרק לגורל היהודים בשואה, וכותב על השמדתם בתאי הגזים.
בהמשך, המלחמה מתחילה לנטות לטובתן של בנות הברית. ביוור סוקר לסירוגין את האירועים העיקריים, שגרמו לכך, ביניהם מבצע לפיד, ניצחונות אמריקאים באוקיינוס השקט, וההתקפות הסובייטיות בחזית המזרחית. לאחר מכן, הוא מתאר את פלישת בעלות הברית לסיציליה, ומרחיב על מה שמכונה בפיו כ"אביב של ציפיות": בעלות הברית תוקפות בעוצמה את כוחות הציר בכל החזיתות: במזרח הודפים הסובייטים את הגרמנים מערבה בהצלחה, בעוד שבנות הברית המערביות פותחות את מבצע "אוברלורד" בצרפת ומנחילות תבוסות נרחבות ליפנים בזירת האוקיינוס השקט.
עם כניסתה של המלחמה לימיה האחרונים, מתאר ביוור את המירוץ המטורף לברלין בין בעלות הברית המערביות לבין הסובייטים, יחד עם נפילת המשטר הנאצי שלאחר נפילת ברלין, נושא נוסף שעליו כתב ביוור בעבר. ביוור מסיים את ספרו בפרק שעוסק בהטלת פצצות האטום על הירושימה ועל נגסאקי ובכניעת האימפריה היפנית.
ביוור מסקר בהרחבה לא רק את מנהיגי המדינות החשובים (רוזוולט, צ'רצ'יל, סטלין, היטלר, מוסוליני, הידקי טוג'ו וצ'יאנג קאי-שק), אלא גם את בכירי הגנרלים (פון מנשטיין, רומל, ימאמוטו, ז'וקוב, מונטגומרי, אייזנהאור, מקארתור ואחרים) ודמויות פוליטיות ידועות פחות.
כמו כן, מקדיש ביוור פרקים שלמים לחזיתות או לפעולות חשובות במיוחד, כגון קרב קורסק והקרב על ברלין.
ביקורות

כאחת מיצירותיו של ביוור, הספר קיבל ביקורות חיוביות. ה"גרדיאן" שיבח את תיאורו על החזית המזרחית במלחמה, אך מתח ביקורת על תיאורו של מלחמת סין–יפן השנייה. ביקורות אחרות שיבחו את הגלובליות של הספר, את צורת ההגשה המרתקת שלו, ואת תשומת הלב שהוא נותן לאזורים הידועים פחות של המלחמה.
דעות > שמאל מול ימין

הנושא המרכזי של ביוור בספר "במלחמת העולם השנייה" הוא הסכסוך המתמשך בין השמאל לימין. גרמניה הנאצית ובעלות בריתה מייצגות את הימין הקיצוני, ואילו ברית המועצות וסין הקומוניסטית מייצגות את השמאל הקיצוני. ביוור אינו לוקח צד בסכסוך הזה; הוא רואה בשני הצדדים כמי שביצעו פשעי מלחמה חמורים נגד מתנגדיהם. במובנים מסוימים חרגה המלחמה מגבולות פוליטיים ואידאולוגיים, כגון הברית הסובייטית המוקדמת עם גרמניה הנאצית; אם כי במובנים אחרים, ההבדלים האידאולוגיים הפכו למניע מרכזי למלחמה.
דעות > סין הקומוניסטית

ביוור כותב במבט ביקורתי מאוד על סין הקומוניסטית ועל מאו דזה-דונג. הוא סבור, כי סין הלאומנית, תחת צ'יאנג קאי-שק, לקחה על עצמה את רוב המאמץ במלחמה ביפנים, אף שלא היו לה כוחות רציניים. הקומוניסטים, לעומתם, נמנעו מהלחימה, משום שמטרתם האמיתית הייתה לשמר את כוחם למלחמת האזרחים נגד הלאומנים. למעשה, ביוור מרחיק לכת עד כדי כך, וטוען שהקומוניסטים למעשה חתמו על הסכמים חשאיים עם היפנים כדי להתעלם זה מזה.
דעות > ביקורת על גנרלים ידועים

ביוור גם חולק על כמה מן התפיסות על גנרלים מסוימים במלחמה; הוא כותב כי המוניטין שיצאו על ברנרד לו מונטגומרי ועל ארווין רומל מוגזם ורחוק מהמציאות.
הערות שוליים

↑  ביוור, עמ' 15–25
↑  ביוור, עמ' 26–37
↑  ביוור, עמ' 38–56
↑  ביוור, עמ' 57–68
↑  ביוור, עמ' 87–96
↑  ביוור, עמ' 97–117
↑  ביוור, עמ' 69–86
↑  ביוור, עמ' 159-141
↑  ביוור, עמ' 175–194
↑  ביוור, עמ' 195–207
↑  ביוור, עמ' 208–229
↑  ביוור, עמ' 270-254
↑  ביוור, עמ' 369–383
↑  ביוור, עמ' 382–400
↑  ביוור, עמ' 271–292
↑  ביוור, עמ' 550–561
↑  ביוור, עמ' 520–539
↑  ביוור, עמ' 580–586
↑  ביוור, עמ' 624–640
↑  ביוור, עמ' 657–673
↑  ביוור, עמ' 781–803
↑  ביוור, עמ' 817–830
↑  כוורת, כריכה פנימית
↑  ביוור, תוכן עניינים
1 2  The Second World War by Antony Beevor – review, Guardian (באנגלית)
↑  The Second World War by Antony Beevor - review, באתר "NewStatemanAmerica" (באנגלית)
1 2 3 4  Many Wars in One, New York Times (באנגלית)
דייגו שוורצמן

| --- | --- |

שוורצמן באליפות וימבלדון 2019
 לידה:  16 באוגוסט 1992 (בן 32) בואנוס איירס, ארגנטינה
 מדינה:  ארגנטינה ארגנטינה
 גובה:  1.70 מטר
 יד חובטת:  ימין (חבטת גב היד בשתי ידיים)
 פעילות כמקצוען:  2010–הווה (כ־15 שנים)
 סה"כ פרסים שצבר:  14,179,005 דולר אמריקאי 
 יחידים
 מאזן קריירה:  158–137 (53.6%)
 דירוג שיא:  8 (12 באוקטובר 2020)
 זכיות בטורנירים:  3
 זוגות
 מאזן קריירה:  68–112 
 דירוג שיא:  69 (13 באפריל 2015)
 שיאי גראנד סלאם
 אליפות אוסטרליה הפתוחה:  סיבוב רביעי (2018)
 אליפות צרפת הפתוחה:  חצי גמר (2020)
 וימבלדון:  סיבוב שלישי (2019)
 אליפות ארצות הברית הפתוחה:  רבע גמר (2017, 2019)
 תאריך עדכון 7 באוקטובר 2020
 
דייגו סבסטיאן שוורצמן (בספרדית: Diego Sebastián Schwartzman; נולד ב-16 באוגוסט 1992) הוא טניסאי ארגנטינאי-יהודי מקצועני לשעבר. נכון לספטמבר 2022 מדורג שוורצמן במקום ה-17 בעולם בסבב ה-ATP. בשיאו דורג במקום ה-8 בעולם (12 באוקטובר 2020). עד כה זכה ב-4 תארים ביחידים.
הישג השיא שלו, הוא הגעה לשלב חצי הגמר בטורניר גראנד סלאם, באליפות צרפת הפתוחה (2020).
כאשר שוורצמן הגיע לשלב רבע הגמר באליפות ארצות הפתוחה ב-2017, הוא היה השחקן הנמוך ביותר שהגיע לשלב כה גבוה בתחרות גראן סלאם, מאז חיימה יזגה (אנ') הפרואני, שהגיע ב-1994 גם כן לרבע הגמר באותה תחרות, שגובהו אף הוא 1.70 מטר.
ביוגרפיה

שוורצמן נולד וגדל בבואנוס איירס שבארגנטינה, והוא יהודי. אביו הוא ריקארדו סבסטיאן, ואמו היא סילבנה שוורצמן. סביה של אמו היו ניצולי שואה מפולין, שהצליחו להימלט מהנאצים מגרמניה לארגנטינה. כשהגיעו, הם דיברו רק יידיש. משפחתו של אביו היגרה מרוסיה לארגנטינה. שוורצמן, שני אחיו ואחותו, למדו בבית ספר יהודי, ואף חגגו בר/בת מצווה. בצעירותו, הוא שיחק טניס במועדון הספורט היהודי, מועדון ימי הכוח, שנוסד על ידי יהודים בבואנוס איירס שבתחילת המאה ה-20 נאסר עליהם להירשם לקבוצות אחרות.
קריירה > 2017

אל אליפות ארצות הברית הפתוחה שנערכה בספטמבר 2017 הגיע שוורצמן מדורג במקום 34 בעולם. בטורניר הוא הגיע לשלב רבע הגמר, לאחר ניצחונות בסיבוב השני על ינקו טיפסרביץ' מסרביה ב-3 מערכות (2–6, 4-6, 5-7), בסיבוב השלישי על מרין צ'יליץ' מקרואטיה (7 בעולם) ב-4 מערכות (6-4, 5-7, 5-7, 4-6) ובשלב שמינית הגמר על לוקה פויי מצרפת (21 בעולם) ב-4 מערכות (6-7(3-7), 5-7, 6-2, 2-6). בשלב רבע הגמר הוא הפסיד לפבלו קרניו בוסטה מספרד (17 בעולם) ב-3 מערכות (6-4, 6-4, 6-2).
קריירה > 2018

אל אליפות אוסטרליה הפתוחה שנערכה בינואר הגיע שוורצמן מדורג במקום 26 בעולם. בטורניר הוא הגיע לשלב שמינית הגמר, שבו הפסיד לרפאל נדאל מספרד (1 בעולם) ב-4 מערכות (6-3, 6-7(4-7), 3-6, 3-6).
אל אליפות צרפת הפתוחה שנערכה ביוני אותה שנה הוא הגיע מדורג במקום 12 בעולם. בטורניר הוא הגיע לשלב רבע הגמר, לאחר ניצחונות בסיבוב השלישי על בורנה צ'וריץ' מקרואטיה ב-3 מערכות (5–7, 3-6, 3-6) ובשלב שמינית הגמר על קווין אנדרסון מדרום אפריקה (7 בעולם) ב-5 מערכות, לאחר שפיגר ב-2 מערכות (6-1, 6-2, 5-7, 6-7(0-7), 2-6). בשלב רבע הגמר הוא הפסיד למנצח הטורניר, רפאל נדאל (1 בעולם) ב-4 מערכות (4–6, 6-3, 6-2, 6-2). שוורצמן היה הטניסאי היחיד בטורניר שזכה במערכה מול נדאל באותו טורניר.
קריירה > 2019

אל אליפות וימבלדון שנערכה בתחילת יולי 2019 הגיע שוורצמן מדורג במקום 24 בטורניר. הוא הפסיד בסיבוב השלישי למתאו ברטיני מאיטליה (דורג במקום 17 בטורניר) במשחק צמוד שערך 5 מערכות (6-7(5-7), 7-6(7-2), 4-6, 7-6(7-5), 6-3).
באליפות ארצות הברית שנערכה בתחילת ספטמבר אותה שנה הוא הגיע לשלב רבע הגמר שבו הפסיד לרפאל נדאל (2 בעולם) ב-3 מערכות (6-4, 7-5, 6-2) שבסופו של דבר זכה בתואר. בסיבוב הרביעי הוא ניצח את אלכסנדר זברב מגרמניה (דורג במקום 6 בטורניר) ב-4 מערכות (6-3, 2-6, 4-6, 3-6).
קריירה > 2020

באליפות אוסטרליה הפתוחה שנערכה בינואר 2020 הגיע שוורצמן לסיבוב הרביעי שבו הפסיד לנובאק ג'וקוביץ' (2 בעולם) ב-3 מערכות (6-3, 6-4, 6-4) שבסופו של דבר זכה בתואר.
באליפות איטליה שנערכה באמצע ספטמבר אותה שנה הוא הגיע למשחק הגמר שבו הפסיד לנובאק ג'וקביץ' (1 בעולם) ב-2 מערכות (7-5, 6-3). בשלב רבע הגמר הוא הפתיע וניצח את רפאל נדאל (2 בעולם) ב-3 מערכות (2–6, 5-7) ובשלב חצי הגמר הוא ניצח את דניס שפובלוב מקנדה ב-3 מערכות (4–6, 7-5, 6-7(4-7))
קריירה > 2020 > הגעה לשלב חצי גמר בגראנד סלאם

באליפות צרפת שנערכה באוקטובר אותה שנה הוא הגיע לשלב חצי הגמר, הישג השיא בקריירה שלו, שבו הפסיד לרפאל נדאל (2 בעולם) ב-3 מערכות (6-3, 6-3 ,7-6(7-0)). ב-4 הסיבובים הראשונים הוא ניצח את יריביו ב-3 מערכות כל אחד ולא הפסיד מערכה. בשלב רבע הגמר הוא ניצח את דומיניק תים מאוסטריה (3 בעולם) ב-5 מערכות (6-7(1-7), 7-5, 7-6(8-6), 6-7(5-7), 2-6)
קריירה > 2024-25

במאי 2024, שוורצמן הודיע כי יפרוש מטניס מקצועני לאחר טורניר ארגנטינה 2025. הוא שיחק את משחקו האחרון ברולאן גארוס במוקדמות, שם הפסיד בסיבוב השני לקוונטן האליס.
מדורג במקום ה-246 בעולם, שוורצמן הצליח להעפיל להגרלה הראשית של אליפות ארצות הברית הפתוחה, ורשם את הופעתו ה-11 בטורניר גרנד סלאם זה, לאחר שניצח את אנדראה פלגרינו, את המדורג הבכיר במוקדמות ובן ארצו טיאגו אגוסטין טיראנטה, ואת הטניסאי הליטאי הבכיר ויליוס גאובאס.
שוורצמן השתתף בטורניר המקצועני האחרון שלו בטורניר ארגנטינה בפברואר 2025, שם גבר על המדורג שביעי ניקולאס יארי בשלוש מערכות, לפני שהפסיד בסיבוב השני לפדרו מרטינס.
הערות שוליים

↑  "Rankings Singles". ATP Tour.
↑  רועי פרייס‏, דייגו שוורצמן: "סבתא רבתא שלי איכשהו ברחה מהרכבת למחנה ההשמדה", באתר וואלה, 6 ביולי 2019
↑  Schwartzman: Why Height Doesn't Define Me, ATP Tour, 24 January 2020 (באנגלית)
↑  Jack Milner, Hard work is paying off for Diego Schwartzman, Jewish Report South Africa, April 28, 2017 (באנגלית)
↑  Howard Blas, Diego Schwarzman: The biggest Mensch in tennis, The Jerusalem Post, September 14, 2017 (באנגלית)
↑  Argentina’s Diego Schwartzman reaches top 20 in world tennis rankings, Jewish Telegraphic Agency, 26 February 2018 (באנגלית)
↑  Sean Cooper, Diego Vs. Goliath at the US Open, Tablet Magazine, 1 September 2019 (באנגלית)
↑  סער גיט, שליט החימר / "נקודות משחק", באתר ynet, 11 ביוני 2018
↑  Dominic Thiem, Diego Schwartzman bid emotional farewells to Roland Garros with qualifying losses | ATP Tour | Tennis, ATP Tour (באנגלית)
↑  Schwartzman: 'I don't know how I did it' - Roland-Garros - The official site, www.rolandgarros.com (באנגלית אמריקאית)
↑  Hamad Medjedovic, Diego Schwartzman advance to US Open main draw | ATP Tour | Tennis, ATP Tour (באנגלית)
↑  Team Sportstar, Diego Schwartzman retires from tennis after second-round loss at Argentina Open 2025, Sportstar, ‏2025-02-13 (באנגלית)
טאנג (SS-306)

| --- | --- |
הצוללת טאנג בדצמבר 1943
הצוללת טאנג בדצמבר 1943
 תיאור כללי
 סוג אונייה:  sunken vessel 
 צי:  צי ארצות הברית 
 סדרה:  Balao-class submarine 
 ציוני דרך עיקריים
 מספנה:  Mare Island Naval Shipyard 
 מיקום:  25°06′00″N 119°31′00″E﻿ / ﻿25.1°N 119.51666666667°E﻿ / 25.1; 119.51666666667 
 מלחמות וקרבות:  מלחמת העולם השנייה המערכה באסיה ובאוקיינוס השקט 
 
טאנג (SS-306) הייתה צוללת בצי ארצות הברית במלחמת העולם השנייה. במהלך שנת שירותה הבודדת בצי פעלה בזירת האוקיינוס השקט וצברה רשימת הישגים מרשימה בטיבוע אוניות אויב יפניות. היא טובעה ב-25 באוקטובר 1944 לאחר שטורפדו שנורה ממנה סטה ממסלולו ופגע בה.
היסטוריית שירות

טאנג הייתה צוללת מונעת דיזל וחשמל מסדרת באלאו (Balao Class), בעלת הדחק מקסימלי של 2,072 טון. היא הייתה חמושה בתותח סיפון בקוטר 5 אינץ' ובעשרה צינורות טורפדו (שישה בחרטום וארבעה בירכתיים) ונשאה 24 טורפדות. היא נבנתה במספנת הצי מר איילנד (Mare Island Navy Shipyard) בקליפורניה ונמסרה לצי ב-30 בנובמבר 1943. מפקדה היה לוטננט קומנדר ריצ'רד אוקיין (Richard O'Kane).
טאנג הוצבה לזירת האוקיינוס השקט וב-22 בינואר 1944 יצאה מנמל פרל הארבור לסיור הקרבי הראשון שלה באזור איי קרוליין ואיי מריאנה. במהלכו הטביעה חמש אוניות אויב. במהלך הסיור השני שלה, ליד איי פלאו וטרוק, לא הטביעה אוניות אויב, אך משתה מהים 22 אנשי צוות אוויר אמריקאים שמטוסיהם הופלו.
הסיור הקרבי השלישי של טאנג, שהחל ב-8 ביוני 1944, היה מההרסניים ביותר לספנות היפנית במלחמה. במהלכו סיירה הצוללת בים סין המזרחי ובים הצהוב והטביעה עשר אוניות אויב בתפוסה כוללת של 39,160 טון.
במהלך הסיור הרביעי שלה (החל ב-31 ביולי 1944) מול חופי האי הונשו שביפן הטביעה הצוללת שש אוניות אויב, מהן אחת באמצעות ירי מתותח הסיפון שלה.
כל ההטבעות נעשו כנגד שיירות אויב שהיו מלוות על ידי אוניות מלחמה ולעיתים כנגד התקפות של מטעני עומק נגד הצוללת.
היסטוריית שירות > הסיור האחרון

טאנג יצאה לסיור החמישי שלה, במצר פורמוזה, ב-24 בספטמבר 1944. עד ה-24 באוקטובר תקפה שתי שיירות והטביעה לפחות חמש אוניות. באותו יום הטביעה שלוש אוניות נוספות.
בשעה 02:30 ב-25 באוקטובר ירתה הצוללת את הטורפדו האחרון שהיה על סיפונה לעבר אונייה יפנית. עקב תקלה טכנית בטורפדו הוא ביצע פניית פרסה ופנה לעבר הצוללת. פניית חירום שביצע מפקדה לא הועילה והטורפדו פגע בצוללת בחלקה האחורי כ-20 שניות לאחר שנורה.
שלושת התאים האחוריים של הצוללת הוצפו מיד והיא שקעה, ירכתיה תחילה, והתייצבה על קרקעית הים בעומק של 55 מטרים. ארבעה אנשי צוות במרכז הצוללת לרבות המפקד אוקיין הצליחו לנטוש אותה ושחו במים שמונה שעות בטרם נמשו על ידי היפנים. ניצולים אחרים התרכזו בתא הטורפדו הקדמי של הצוללת בכוונה לנטוש אותה באמצעות צוהר החילוץ שבו. החילוץ התעכב עקב התקפת מטעני עומק, שחוללה שרפה חשמלית בסוללה הקדמית של הצוללת. 13 איש הצליחו לצאת מן הצוללת בסיוע ריאות מומסן – ציוד חירום פרימיטיבי לנשימה. רק תשעה הגיעו אל פני המים ומהם הצליחו רק חמישה להמשיך לשחות עד אשר נמשו מהמים על ידי אונייה יפנית ביחד עם ארבעת הניצולים האחרים. בסך הכול נספו 78 מאנשי צוות הצוללת.
תשעת הניצולים, ששוביהם נהגו בהם באלימות, הועברו למחנה שבויים ושהו בו עד תום המלחמה.
ב-25 במרץ 1944, באותה צורה ממש, גרם טורפדו פגום לטביעתה של הצוללת האמריקנית טאליבי (SS-284) בקרבת איי פלאו. כל אנשי צוותה למעט אחד נספו. נסיבות טביעתה התבררו רק לאחר המלחמה.
עיטורים

מניין האוניות שהטביעה טאנג תוקן מספר פעמים במשך השנים, אך לבסוף נקבע שהיא הטביעה 33 אוניות בתפוסה כוללת של 116,454 טונות, יותר מכל צוללת אחרת מבחינת מספר האוניות והטונאז'. היא גם קבעה שיא במספר ההטבעות לסיור – עשר הטבעות שהשיגה בסיור השלישי שלה. לצוללת ניתנו ציון לשבח נשיאותי יחידתי וארבעה כוכבי קרב.
מפקד הצוללת אוקיין עוטר במדליית הכבוד של הקונגרס על פעולתו בסיור האחרון של הצוללת. הוא המשיך בשירותו בצי והגיע לדרגת אדמירל משנה (Rear Admiral). בשנת 1977 פרסם ספר אודות פעולותיה של הצוללת טאנג (Clear the Bridge!: The War Patrols of the U.S.S. Tang).
הערות שוליים

↑  אוקיין, יליד 1911, נפטר בשנת 1994. הוא נקבר בבית הקברות הלאומי ארלינגטון.
| --- | --- |
בקרת זהויות :  GND: 7531383-2
מהתלה אינסופית

| --- | --- |

 מידע כללי
 מאת:  דייוויד פוסטר וולאס
 שפת המקור:  אנגלית 
 סוגה:  רומן 
 מקום התרחשות:  בוסטון 
 הוצאה
 הוצאה:  Little, Brown and Company
 תאריך הוצאה:  1 בפברואר 1996 
 תאריך הופעה ראשונה:  1996
 מספר עמודים:  1,079
 הוצאה בעברית
 הוצאה:  הקיבוץ המאוחד
 תאריך:  2023
 מספר עמודים:  1,064
 פרסים
 20th Century's Greatest Hits: 100 English-Language Books of Fiction 
 
מהתלה אינסופית (באנגלית: Infinite Jest) הוא רומן משנת 1996 של הסופר האמריקאי דייוויד פוסטר וולאס. עלילתו מתרחשת בעתיד קרוב שבו קרו התפתחויות פוליטיות, טכנולוגיות וחברתיות דמיוניות. הספר עב-כרס, עם מעל 1000 עמודים ומאות הערות שוליים. למרות עיסוקו הנרחב בנושאים כגון התמכרות, פשע ודיכאון, הספר הוא במידה רבה קומדיה.
"מהתלה אינסופית" נחשב לאחד הרומנים הטובים ביותר אי פעם. הוא תורגם לעברית ב-2023 על ידי מיכל ספיר, ויצא בהוצאת הקיבוץ המאוחד.